Amburgu

Amburgu, in tedescu Hamburg, ufficialmenti Freie und Hansestadt Hamburg è a secunna citati pi nnùmuru d'abbitanti da Girmania appressu a Birlinu, a settima citati cchiù pupulusa i a prima citati non capitali cchiù pupulusa nta l'Unioni Europea, cu na pupulazioni i quacchi 1.84 milioni. A soi area urbana avi quacchi 2.6 milioni d'abbitanti i a soi area metropulitana avi cchiù i 5 milioni i pessoni. A citati è bagnata du fiumi Elba, du fiumi Alster e du fiumi Bille. Amburgu è n'importanti destinazzioni turistica. A Speicherstadt i u Kontorhausviertel furu numinati Patrimoniu Culturali Mundali dall'UNESCO ntô 2015. I fiumi e i canali d'Amburgu su attravessati da quacchi 2,500 ponti, i pi chistu Amburgu è a citati cu cchiù gghiautu nùmmuru i ponti nta tutta l'Europa. A città è famosa puru pi l'Elbphilharmonie i a sala di cunzertu Laeiszhalle. Ad Amburgu diventaru famosi i The Beatles. Amburgu avi multissimi teatri i discutechi. U cuartieri i Sankt Pauli, ca famusissima Reeperbahn, è nu cuartieri a luci rossi e du divertimentu tra i cchiù cunosciuti d'Europa.